kardosdrur/scandi-wiki huggingface dataset:
M/S Hammerodde

M/F Hammerodde var navnet på en af BornholmerFærgens tidligere bilfærger, indsat på ruten Køge-Rønne den 1. maj 2005.Merwede Shipyard, Hardinxveld i Nederlandene hvor det havde nybygningsnummer 702. Skibet blev bestilt i juni 2004 sammen med det identiske søsterskib Dueodde. Skibet blev taget i brug i april 2005. Skibet havde én daglig afgang, mellem Køge- og Rønne havne.

I 2010 lod BornholmerFærgen Hammerodde ombygge og der blev tilføjet et ekstra vogndæk for at opfylde kravene om antal banemeter som beskrevet i kontrakten med Staten for perioden 2011-17. Færgen gik dermed fra at have 1235 banemeter til nu 1538.

I forbindelse med Bornholmslinjens overtagelse af den samfundbegrundede sejlads af Bornholm blev Hammerodde i 2018 solgt til Stena Line og tog ved denne lejlighed navneforandring til Stena Vinga under svensk flag.

Ruter 
Skibet betjenete indtil 1. september 2018 følgende ruter:
 Rønne – Køge
 Rønne – Sassnitz

Fra 16.september 2018:

Ekstrafærge på Stena Lines ruter på Kattegat, Østersøen, Den Engelske Kanal og Det Irske Hav hvor den benyttes som afløser ved værftsophold eller hvor der behov for højere eller ekstra kapacitet.

Eksterne henvisninger
 
 www.ihcmerwede.com: Datasheet Hammerodde/Dueodde RoRo passenger vessel
 faergelejet.dk 597
 marinetraffic.com  AIS: 220378000 
 Ro-Pax-Ferry "Hammerodde" i HANSA årgang 2005 Nr. 10 s. 59-61 
 www.ferry-site.dk
 www.bornholmerfærgen.dk
 scheepsregister
 marine.cat.com  Dueodde & Hammerodde HSB 2005.

Færger i Danmark
Bornholms søfart
Nils Ušakovs

Nils Ušakovs eller Nil Usjakov () (8. juni 1976 i Riga i Lettiske SSR) er en lettisk journalist og politiker, og siden 2009 borgmester i Riga.

Ušakovs har siden november 2005 været leder af den socialdemokratiske parti-alliance Saskaņas Centrs, der nyder støtte fra Letlands store russiske mindretal. Ušakovs blev valgt som medlem af den 9. Saeima i 2006. Efterfølgende de lettiske lokalvalg i 2009, nomineredes Ušakovs til posten som formand for Rigas Byråd af flertalskoalitionen, bestående af Harmonicentret og LPP/LC-fraktionen, hvilket i praksis betyder at Ušakovs er borgmester i Riga, hovedstaden i Letland, siden den 1. juli 2009. Han er den første borgmester i Riga af russisk afstamning siden Letland genvandt sin selvstændighed i 1991. Ušakovs' popularitet blandt Rigas indbyggere er steget, og 73 procent af byens indbyggere var tilfredse med ham ifølge en rundspørge i december 2010.

Kildehenvisninger

Eksterne henvisninger 

 Officiel hjemmeside  

Personer fra Riga
Journalister fra Letland
Politikere fra Letland
Borgmestre i Riga
Nemours

Nemours er en by i departmentet Seine-et-Marne i regionen Île-de-France. Byen ligger ved floden Loing og kanalen Canal du Loing og havde pr. 1. januar 2007 12.813 indbyggere.

Byer i Ile-de-France
Loing

Loing er en 142 km lang flod i det centrale Frankrig og en venstre biflod til Seinen. Floden har sit udspring i 320 meters højde i Sainte-Colombe-sur-Loing i den sydlige del af departementet Yonne og løber ud i Seinen i Saint-Mammès nær Moret-sur-Loing.

Floder i Frankrig
Luz-Ardiden

Luz-Ardiden er et skisportssted i de Franske Pyrenæer. Stedet ligger i Hautes-Pyrénées departementet i Midi-Pyrénées regionen og åbnede 16. januar 1975. Luz-Ardiden ligger i 1.720 meters højde og vejen derop er blevet benyttet flere gange som afslutning på etaper i Tour de France.

Stigningen 
Startende fra Luz-Saint-Sauveur i 710 meters højde stiger vejen i alt 1.010 meter til Luz-Ardiden. Strækningen er 14,7 km lang og den gennemsnitlige stigningsprocent er 6,9 %. På det stejleste sted er stigningen 10%..

Tour de France 

Luz-Ardiden i Tour de France:

I Tour de France 2003 styrtede Lance Armstrong og Iban Mayo tidligt på opstigningen til Luz-Ardiden. Lance Armstrongs cykelstyr blev fanget af en tilskuers taskestrop hvilket væltede begge ryttere. Armstrongs største konkurrent, Jan Ullrich, lå (blandt flere) umiddelbart efter Armstrong og Mayo, men han undgik styrtet. I stedet for at udnytte situationen og køre fra Armstrong, satte Jan Ullrich tempoet ned og ventede på de væltede ryttere. Armstrong var hurtigt tilbage på cyklen, og straks Armstrong have genvundet kontakten til Ullrich angreb han. Ingen ryttere kunne svare Armstrongs angreb, og han endte som etapevinder med en margin på 40 sekunder. Armstrong vandt siden Tour de France 2003 1 minut og 1 sekund hurtigere end Ullrich.

Kilder 

Tour de France-stigninger
Bjerge i Frankrig
Vintersportssteder i Frankrig
Kim Bjarke

Kim Bjarke (født 27. september 1958) er en dansk teaterinstruktør opvokset i Nørresundby i Aalborg. Han har arbejdet ved bl.a. Aalborg Teater 1985-88 og Det Kongelige Teater 1989-91.

Eksterne kilder og henvisninger 
 Portræt

Teaterinstruktører fra Danmark
Personer i Kraks Blå Bog
Skandia (skib fra 1866)

S/S Skandia var det første skib bygget til rederiet A/S Dampskibsselskabet paa Bornholm af 1866.

Skandia blev bygget på skibsværftet Burmeister & Wain og søsat i 1866. Den 3. november samme år blev skibet taget i brug.

Om sommeren sejlede det to gang om ugen fra Rønne til København, mens skibet i perioden oktober til marts slet ikke sejlede da Skandia ikke var forsikret mod skader. I 1879 blev skibet ombygget på Burmeister & Wain værftet.

Til og med december 1898 sejlede skibet for Dampskibsselskabet paa Bornholm af 1866, hvorefter et rederi i Göteborg i Sverige købte det for 28.000,- DKK. I 1907 blev skibet ophugget i København.

Eksterne henvisninger

Kilder og Referencer 
 www.bornholmerfaergen.dk  
 tv2bornholm.dk 
 Historisk ballede om faergenavn

Noter 

Færger i Danmark
Bornholms søfart
Letlands ishockeyforbund

Letlands Ishockeyforbund () er det nationale ishockeyforbund i Letland, som etableredes i 1930, og som i 1931 blev optaget som medlem hos forløberen til IIHF – Ligue internationale de hockey sur glace. På grund af Sovjetunionens okkupation af Letland udløb dette medlemskab i 1946. Efter Letland genvandt sin uafhængighed og nyskabelsen af ishockeyforbundet i 1991, blev Letland atter optaget som medlem af IIHF ved IIHF-kongressen i Prag.

På internationalt plan repræsenteres forbundet af Letlands ishockeylandshold, Letlands kvinde-ishockeylandshold samt Letlands junior-ishockeylandshold. Mere end 4.000 ishockeyspillere og 200 dommere er indtil videre blevet licenseret af ishockeyforbundet. Derudover organiserer forbundet Letlands Ishockeyliga, anden- og tredjeligaen samt juniorserierne og kvinde-ishockeyligaen.

Letlands Ishockeyforbund har til dato afholdt ét VM i ishockey – VM i ishockey i 2006 i Riga. Desuden har man afholdt en række junior-VM i ishockey, bl.a. i 2001, 2003 og 2006.

Kildehenvisninger

Eksterne henvisninger 
 Officiel hjemmeside 

Forbund
Etableret i 1930
Ishockeyforbund
Ishockeyforbund i Europa
Ayfer Baykal

Ayfer Baykal (født 22. juli 1976) har siden 2010 været medlem af Københavns Borgerrepræsentation, valgt for Socialistisk Folkeparti. Den 25. maj 2011 blev hun af SF Københavns bestyrelse udpeget til ny teknik- og miljøborgmester efter Bo Asmus Kjeldgaard. Ayfer Baykal er uddannet socialrådgiver.

Kilder og eksterne links

Borgmestre i København
Borgmestre fra SF
Medlemmer af Københavns Borgerrepræsentation i 2000-tallet
Socialrådgivere fra Danmark
Personer i Kraks Blå Bog
Vergils grav (malerier)

Vergils grav er titlen på tre malerier, som Joseph Wright of Derby færdiggjorde mellem 1779 og 1785. De er blandt resultaterne af hans Italiensrejse 1773-1775. Alle tre afbilder den grotte nær Napoli, der traditionelt er blevet identificeret som digteren Vergils grav. Det første af de tre billeder, fra 1779, viser også den lidt senere digter Silius Italicus, der var en beundrer af Vergil.

I modsætning til Wrights malerier med levende lys er billederne af Vergils grav "oversvømmet af undertrykkende månelys" (Nicolson, p. 83). Billederne viser et trin i Wrights kunstneriske udvikling, hvor "han opretholdt en skrøbelig balance mellem hvad der faktisk var der, og hvad han ønskede at skabe ud af det, der var der" (Nicolson, p. 83).

Bibliografi 
 Benedict Nicolson, Joseph Wright of Derby: painter of light (1968) vol. 1 pp. 83-85 & passim

Malerier fra England
Fredede fortidsminder i Allerød Kommune

Denne liste over fredede fortidsminder i Allerød Kommune viser alle fredede fortidsminder i Allerød Kommune. Listen bygger på data fra Kulturarvsstyrelsen.

|}

Se også 
 Fredede bygninger i Allerød Kommune

Kilder og eksterne henvisninger 

Allerød Kommune
Allerød Kommune
WikiProjekt Wiki Loves Monuments
Vanšubroen

Vanšubroen (), tidligere kaldet Gorkijbroen, er en skråstagsbro over floden Daugava i Riga, hovedstaden i Letland. Broen åbnedes for trafik den 21. juli 1981 og er 312 meter lang i det længste spænd, 560 meter lang i samlet længde, 109 meter høj på det højeste punkt og 28,4 meter bred. Vanšubroen er opført ved siden af det sted, hvor der i 1945 opførtes en midlertidig bro udført i tømmer, også kaldet Valdemarbroen. I forbindelse med åbningen af Stenbroen i 1957, flyttedes den hidtidige midlertidige pontonbro fra Stenbroens nuværende placering, hen ved siden af Valdemarbroen. Valdemarbroen blev demonteret i 1964, hvorefter pontonbroen fungerede frem til 1981, hvor Vanšubroen indviedes.

Kildehenvisninger

Eksterne henvisninger 

Bygninger, konstruktioner og anlæg i Riga
Broer i Letland
Skråstagsbroer
Etableret i 1981
Broer opført i Sovjettiden
Minnesota River

Minnesota River eller Minnesotafloden er en  534 km lang biflod til Mississippi i Minnesota i USA. Den har et afvandingsområde  på 44.000 km2 , 38.205 km2 i Minnesota og omkring  5180 km2 i South Dakota og Iowa. Den har sit udspring i Big Stone Lake og løber mod sydøst til Mankato hvor den drejer mod  nordøst. Den løber ud  i Mississippi syd for tvillingebyerne St. Paul og Minneapolis, nær Fort Snelling.

Dens navn kommer fra det indianske lakotasprog hvor mini betyder vand, og sota er oversat til hvid røg eller som en skyet himmel. Staten Minnesota er opkaldt efter floden.

Se også
Vandløb i USA

Eksterne kilder/henvisninger 

Vandløb i Minnesota
Mississippiflodens bifloder
Fredede fortidsminder i Assens Kommune

Denne liste over fredede fortidsminder i Assens Kommune viser alle fredede fortidsminder i Assens Kommune. Listen bygger på data fra Kulturarvsstyrelsen.

|}

Se også 
 Fredede bygninger i Assens Kommune

Kilder og eksterne henvisninger 

Assens Kommune
Assens Kommune
WikiProjekt Wiki Loves Monuments
Fredede fortidsminder i Ballerup Kommune

Denne liste over fredede fortidsminder i Ballerup Kommune viser alle fredede fortidsminder i Ballerup Kommune. Listen bygger på data fra Kulturarvsstyrelsen.

|}

Se også 
 Fredede bygninger i Ballerup Kommune

Kilder og eksterne henvisninger 

Ballerup Kommune
Ballerup Kommune
WikiProjekt Wiki Loves Monuments
Fredede fortidsminder i Billund Kommune

Denne liste over fredede fortidsminder i Billund Kommune viser alle fredede fortidsminder i Billund Kommune. Listen bygger på data fra Kulturarvsstyrelsen.

|}

Se også 
 Fredede bygninger i Billund Kommune

Kilder og eksterne henvisninger 

Billund Kommune
Billund Kommune
WikiProjekt Wiki Loves Monuments
Big Stone Lake

Big Stone Lake er en lang smal sø, som udgør en del af grænsen mellem delstaterne Minnesota og South Dakota i USA. Søen er 42 km lang og ca. 2 km bred, har et areal på 5.100 ha og en dybde op til 4,9 m. Den udgør egentlig resterne af en flod, som fandtes på stedet under en tid efter den seneste istid og afvandede den dengang store sø Lake Agassiz. Big Stone Lake er dannet, hvor floddalen dengang var dybest.
Søen får sit vand fra nord fra Little Minnesota River og afvandes mod syd af Minnesota River. I øens sydlige ende er der et stort dæmningsanlæg.

Nord for søen ligger Traverse Gap, hvor vandskellet mellem Hudson Bay den Mexicanske Golfs afvandingsområde går.

Minnesotas geografi
South Dakotas geografi
Søer i USA
Katrine Vogelsang

Katrine Vogelsang (født 1977) er en dansk tv-producer og fiktionschef på TV 2.

Vogelsang begyndte sin karriere indenfor tv og filmbranchen som produktionsassistent på Taxa og senere Rejseholdet.
I 2005 blev hun uddannet som producer fra den Den Danske Filmskole.
Herefter blev hun ansat på DR som producent.
Vogelsangs debut som producent var Absalons Hemmelighed.

Den 1. juni 2011 blev hun ny fiktionschef på TV 2.

Referencer

Eksterne henvisninger 
 

Ansatte i DR
Tv-personligheder fra Danmark
Mollerup (Viborg Kommune)

Mollerup er en landsby i Midtjylland med ca. 160 indbyggere, beliggende 6 km sydvest for Hammershøj, 25 km vest for Randers, 3 km øst for Ørum Sønderlyng og 19 km øst for Viborg. Landsbyen hører til Viborg Kommune og ligger i Region Midtjylland. I 1970-2006 hørte Mollerup til Tjele Kommune.

Mollerup hører til Ørum Sogn. Ørum Kirke ligger i Ørum.

Faciliteter 
 Mollerup-Hulbæk Kultur- og Forsamlingshus blev opført i 1888. Det har plads til 120 personer i den store sal og 30 i den lille. Huset har service til 120 personer.
 På ”Det grønne Område” i udkanten af byen på Overgårdsvej er der krolf- og petanque-baner. Her afholdes også Sct. Hans Aften.
 Midttrafiks busrute 62 betjener Mollerup med 11 afgange til både Viborg og Randers på hverdage, 6 på lørdage og 4 på søn- og helligdage. Der går også skolebus til skolen i Ørum.

Historie 
I 1901 beskrives Mollerup således: "Mollerup, ved Landevejen, med Skole, Forsamlingshus og Andelsmejeri;"

Mejeriet 
Mollerup Andelsmejeri startede i 1888 med 147 leverandører og ca. 600 køer. Ved 25-års jubilæet i 1913 var antallet 281 leverandører med 1775 køer.

Foran det gamle mejeri på Østergade 105 står en sten, der blev afsløret 2. oktober 1920 til minde om Genforeningen i 1920.

Jernbanen 
Mollerup fik trinbræt med sidespor på Mariager-Fårup-Viborg Jernbane (1927-65). Det lå ½ km nordøst for landsbyen, og der kom ingen bebyggelse omkring trinbrættet. På banens tracé er der anlagt en 7½ km lang asfalteret sti mellem Hyldemosevej i Hammershøj og Vingevej i Ørum.

Noter

Eksterne kilder/henvisninger 

 Mollerup - Hulbæk
 SDFE kortviser: Høje målebordsblade 1842-1899 og lave målebordsblade 1901-1971

Lokaliteter i Viborg Kommune
Byer og bydele med genforeningssten
Claus Emmeche

Claus Emmeche (født 1956) er en dansk teoretisk biolog, videnskabsteoretiker, forfatter og debattør. Han er lektor på Institut for Naturfagenes Didaktik.

Sammen med bl.a. Jesper Hoffmeyer, Simo Køppe og Frederik Stjernfelt var Emmeche en af nøglepersonerne i formidlingen af og diskussionen om "de nye videnskaber" i 1980'erne.

Emmeche er blandt kritikerne af Universitetsloven af 2003.

Emmeche har skrevet flere bøger både på dansk og engelsk blandt andet Information i naturen : fra gener til organismer (1988), Det levende spil : biologisk form og kunstigt liv (1991), Reading Hoffmeyer, rethinking biology (2002), Genes, information,and semiosis (2008)

Litteratur 
 Emmeche, Claus; Kull, Kalevi (eds.) 2011. Towards a Semiotic Biology: Life is the Action of Signs. London: Imperial College Press.

Eksterne henvisninger 
 Emmeches hjemmeside 
 Emmeches blog

Ansatte ved Københavns Universitet
Biologer fra Danmark
Debattører fra Danmark
Faglitterære forfattere fra Danmark
Semiotikere
Dansksprogede forfattere fra Danmark
Videnskabsteoretikere fra Danmark
Big Mother

Big Mother er et begreb der har flere relaterede betydninger omkring
tryghedsskabende foranstaltninger i forbindelse med velfærd og overvågning. 
Big Mother er et ordspil på Big Brother.

På engelsk har begrebet Big Mother været brugt om forældres tætte
overvågning af deres børn, på engelsk også pervasive parenting.
Når barnets mobiltelefon er udstyret med GPS kan forældrene følge barnets bevægelser.

I danske sammenhænge er begrebet brugt i forbindelse med samfundets
registrering og overvågning af dets egne borgere for borgenes sikkerhed, tryghed eller underholdning.
Mens Big Brother-samfundet fungerer i en diktatorisk totalitær stat der påtvinger overvågning af genstridige borgerne, lader borgene sig selv overvåge i Big Mother-samfundet med nye informationsteknologier "fordi de skaber store besparelser i tid og penge, eller skænker [...] nye velfærds- og underholdningstilbud." Overvågningskameraer i tog er et eksempel på denne type Big Mother. Hans Jørgen Bonnichsen har også brugt ordene "Big Mama" i samme betydning.

Big Mother-begrebet bruges også i en lidt anden betydning i Danmark om forbud der søger at forebygge.
Krav om sikkerhedssele, kampagner mod fedme og rygeforbud har været set som eksempler på Big Mother.
Politisk har Simon Emil Ammitzbøll taget begrebet op da han ved stiftelse af sit parti Borgerligt Centrum talte for "færre forbud og regler" og sagde at "Borgerligt Centrum vil gøre op med Big Mother samfundet".
Partiet Liberal Alliance har også brugt begrebet i forbindelse med rygeloven og afgifter på
søde sager.
På engelsk er nanny state et tilsvarende begreb.

Se også 
 Paternalisme

Henvisninger 

Samfund
Post Danmark Rundt 2011

Post Danmark Rundt 2011 var den 21. udgave af det danske cykeletapeløb Post Danmark Rundt, og blev kørt i perioden onsdag den 3. august – 7. august. Simon Gerrans fra Australien vandt løbet samlet.

Deltagere

Holdene 
Den 15. marts 2011 blev det offentliggjort at der skulle deltage 6 hold fra UCI ProTouren, og 6 professionelle UCI Professional Continental Teams, ligesom de danske continental teams Team Concordia Forsikring-Himmerland og Glud & Marstrand-LRØ Rådgivning blev udtaget sammen med det danske landshold (Team Post Danmark). Den sidste plads skulle gå til enten Team Energi Fyn eller Christina Watches-Onfone, der ville blive udtaget på baggrund af resultater i forårets løb. 30. maj udtog Danmarks Cykle Union det danske hold Christina Watches-Onfone som sidste hold til Post Danmark Rundt 2011. Alle hold stiller med 8 ryttere fra start.

Den komplette liste af deltagende hold

Ryttere

Oversigt

Klassementerne og trøjernes fordeling gennem løbet 
Dette er en oversigt over stillingen i de forskellige klassementer gennem løbet. Point- (spurter), bakke- og figtherkonkurrencen blev alle tildelt den rytter, der havde flest point i den pågældende konkurrence. De sidste tre (gul, ungdom og hold) blev tildelt efter rytternes tider.

Resultater

Sammenlagt

Pointkonkurrencen

Bakkekonkurrencen

Ungdomskonkurrencen

Fighterkonkurrencen

Holdkonkurrencen

Referencer

Eksterne henvisninger
Tv-meteorolog

En tv-meteorolog eller vejrvært er en person der præsenterer vejrudsigten på tv.

I Danmark har tv-meteorologer været anvendt i Danmarks Radio i 1960'erne.
I 1988 blev præsesentationen af vejrudsigten igen overdraget til fagfolk.
I den forbindelse blev Henrik Voldborg et populært ikon som tv-meteorolog.
Siden 1990 har Jesper Theilgaard også fungeret som tv-meteorolog.

Typisk er tv-meteorologer uddannede meteorologer.
Der findes dog undtagelse. For eksempel er DR's tidligere vejrvært Divya Das uddannet som geograf, mens TV 2's tv-meteorolog Peter Tanev er uddannet indenfor klimatologi.

DR's tidligere tv-meteorolog, Maria Hørby, stillede op som spidskandidat til Folketinget for Kristendemokraterne i 2004.

Henvisninger 

Tv-værter
Meteorologer
Torpegård

Torpegård kan henvise til:

 Torpegård (Sønder Nærå Sogn) - hovedgård i Sønder Nærå Sogn, Faaborg-Midtfyn Kommune
 Torpegård (Skuldelev Sogn) - hovedgård i Skuldelev Sogn, Frederikssund Kommune
Veksø Slot

Veksø Slot er en lidt romantiseret betegnelse for det voldsted med et stenhus eller tårn, der har ligget på Veksøholm ved gården Egedal ud til Egedalvej, vest for Veksø. Anlægget blev senere en hovedgård.

Holmen har været omgivet af vand eller sumpet terræn. Nu er holmen en banke, der ligger i engarealerne ud til Værebro Å, syd for gården Egedals marker. Banken er fredet, men dyrkes landbrugsmæssigt.

Bortset fra svage spor efter en voldgrav, der har gået tværs over banken, er der i dag ingen synlige spor efter en borg i terrænet. De sidste rester af borgen blev fjernet i midten af 1800-tallet. Mursten blev genbrugt ved andet byggeri i byen. Der er gjort en række fund, og ud fra disse dateres borgen til sidste halvdel af 1300-tallet. Formentlig har borgen kun været anvendt som tilflugtssted i en kortere årrække.

Eksterne henvisninger 
 

Voldsteder i Frederiksborg Amt
Herregårde i Frederiksborg Amt
Bygninger, konstruktioner og anlæg i Egedal Kommune
Fredede fortidsminder i Danmark
Slot
Gustav Jäger (zoolog)

Gustav Jäger (født 23. juni 1832, død 13. maj 1917) var en tysk zoolog og læge

Jäger virkede som professor i zoologi med mere i Stuttgart indtil 1884 og levede siden som læge i samme by. Han var ivrig tilhænger af Darwin og har udgivet adskillige arbejder vedrørende dennes lære, men er mest bekendt som beklædningshygiejniker, idet han har fremstillet en normalunderbeklædning som erstatning for uldbeklædning. Hans
system har vundet megen udbredelse, men også mødt særdeles kraftig modstand.

Zoologer fra Tyskland
Gustav Jäger

Gustav Jäger henviser til blandt andre:

 Gustav Jäger (maler) (1808-1871) – tysk maler
 Gustav Jäger (zoolog) (1832-1918) – tysk zoolog og mediciner
 Gustav Jäger (fysiker) (1865-1938) – østrigsk fysiker
Gustav Jäger (maler)

Gustav Jäger (født 12. juli 1808 i Leipzig, død 19. april 1871 sammesteds) var en tysk maler.

Jäger studerede først på akademiet i Dresden, så i München, hvor han fik sit afgørende præg fra Schnorr von Carolsfelds kunst. Han er betydeligst som freskomaler: i Nibelungensalen i Münchens slot, Herderværelset (1848) i Weimars slot, kirkerne i Schönfeld og Klein-Pötzschau ved Leipzig og i Teichmanns aula i Leipzig, staffelibilleder i Leipzigs og Dresdens Museum osv. Hans tegninger til Cottas bibel gjorde stor lykke. 1847 blev han direktør for akademiet i Leipzig.

Malere fra Tyskland
Personer fra Leipzig
Anne Øland

Anne Stampe Øland (født 16. januar 1949 i Assens, død 12. september 2015) var en dansk pianist, der blandt andet var kendt for at arbejde med Beethovens klaversonater.

Uddannelse 
Anne Øland var elev af Herman D. Koppel og debuterede fra Det Kgl. Danske Musikkonservatorium i 1977.

Efterfølgende studerede hun hos Guido Agosti i Rom, Hans Leygraf i Salzburg og Nikita Magaloff i Genève.

Priser og legater 
I 1978 vandt Anne Øland første pris ved Nordisk Konkurrence for unge pianister, og hun havde i 1981 debut i Wigmore Hall i London.

Efter debutkoncerten modtog hun Musikanmelderringens Kunstnerpris, og hun har fået tildelt adskillige andre kunstnerpriser, deriblandt Jacob Gades Legat 1976, stipendier fra Léonie Sonnings Musikstipendium, Tagea Brandts Rejselegat 1986, Victor Schiølers Mindelegat, Walter Schrøders Legat 1988, Carl Nielsen og Anne Marie Carl-Nielsens Legats Hæderspris 1995 og i 1998 Carl Nielsen Selskabets Hæderspris. 11. april 1997 blev hun Ridder af Dannebrog.

Karriere 
I 1980 blev hun docent ved Det Kgl. Danske Musikkonservatorium, og hun har siden da uddannet en række af landets mest talentfulde unge pianister og instrueret flere af vore førende unge kammerensembler.

I 2003 forlod Anne Øland med omgående virkning Det Kgl. Danske Musikkonservatorium.

Fra august 2004 blev Anne Øland tilknyttet Det Jyske Musikkonservatorium, hvor hun i 2007 blev udnævnt til professor.

Hun afholdt regelmæssigt masterclass både i Danmark og i udlandet.

Indspilninger og koncerter 
Anne Øland lavede den første samlede danske CD-indspilning af Beethovens 32 klaversonater – en hovedhjørnesten i klaverrepertoiret. Dette fejredes i Tivolis Koncertsal sommeren 2002 med en opførelse af samtlige sonater over 7 aftener.
 
Anne Øland havde en omfattende koncertvirksomhed både som solist og som kammermusiker. Hun spillede koncerteret i Skandinavien, Island, Tyskland, Frankrig, England, Italien, Rusland, USA og Japan.

Anne Øland indspillede Carl Nielsens samlede værker for klaver.

Referencer

Eksterne henvisninger 
 
 Biografi 
 Klaverprofessoren på fyens.dk
 	

Personer fra Assens
Pianister fra Danmark
Ansatte ved Det Kgl. Danske Musikkonservatorium
Modtagere af Tagea Brandts Rejselegat
Riddere af Dannebrog
Personer i Kraks Blå Bog (afdøde)
Danskere i 1900-tallet
Danskere i 2000-tallet